Mens Norge hadde én hitliste, VG-lista etablert i 1958, hadde flere danske aviser hver sine hitlister i 1950- og 1960-årene. I slutten av mai 1965 ble de forskjellige hitlistene samlet til én, felles dansk hitliste, produsert av IFPI Danmark. Fra starten var det månedlige hitlister over henholdsvis solgte singler, LP-er og EP-er. Høsten 1967 opphørte EP-hitlisten, på grunn av formatets minimale betydning.